อิเดมิตสึ นำนักบิดระดับโลก กระทบไหล่แฟนโมโตจีพีชาวไทย
อิเดมิตสึ (Idemitsu) น้ำมันเครื่องมาตรฐานระดับโลกจากประเทศญี่ปุ่น ประกาศรุกตลาดมอเตอร์สปอร์ตเต็มสูบ พร้อมเข้าร่วมเปิดประสบการณ์ระดับโลกโมโตจีพี ครั้งแรกในประเทศไทย พร้อมดึงตัว ทาคาอากิ นาคากามิ นักบิดโมโตจีพีจาก แอลซีอาร์ ฮอนด้า อิเดมิตสึ และ ชิพ นครินทร์ อธิรัฐภูวภัทร์ นักบิดไทยหนึ่งเดียวในศึกโมโตทรี จาก ฮอนด้า ทีม เอเชีย ให้แฟนความเร็วชาวไทยได้กระทบไหล่อย่างใกล้ชิด,เมื่อวันเสาร์ที่ 6 ตุลาคมที่ผ่านมา บริษัทน้ำมันอพอลโล (ไทย) จำกัด ผู้จำหน่ายอิเดมิตสึ (Idemitsu) น้ำมันเครื่องมาตรฐานระดับโลกจากประเทศญี่ปุ่น จัดงานแถลงข่าวภายใต้กิจกรรม Idemitsu Ride Your Passion Follow Your Dream To MotoGP ภายในการแข่งขัน โมโตจีพี ครั้งแรกของประเทศไทย ที่ สนามช้าง อินเตอร์เนชั่นแนล เซอร์กิต จ.บุรีรัมย์,ภายในงานได้เปิดโอกาสให้แฟนความเร็วชาวไทย ได้สัมผัสนักบิดระดับโลกซึ่ง อิเดมิตสึ ให้การสนับสนุนอย่างใกล้ชิด นำโดย ทาคาอากิ นาคากามิ นักบิดชาวญี่ปุ่นในศึกโมโตจีพีจาก แอลซีอาร์ ฮอนด้า อิเดมิตสึ และ ชิพ นครินทร์ อธิรัฐภูวภัทร์ นักบิดไทยหนึ่งเดียวจาก ฮอนด้า ทีม เอเชีย ที่ลงแข่งขันในศึก โมโตทรีแบบเต็มฤดูกาล,ทาคาอากิ นาคากามิ เปิดเผยว่า รู้สึกตื่นเต้นมากกับการเดินทางมาแข่งขัน โมโตจีพี ครั้งแรกในประเทศไทย และหวังว่าจะทำผลงานได้ดีต่อหน้าแฟนๆ ความเร็วชาวไทย เพราะนี่คือสนามแรกในทวีปเอเชีย และชาวไทยก็มีความใกล้ชิดกับชาวญี่ปุ่นในฐานะบ้านพี่เมืองน้อง,นครินทร์ กล่าวว่า ครั้งนี้ถือเป็นโฮมเรซที่ผมคาดหวังไว้สูง ผมทำงานหนักมากตลอดทั้งสุดสัปดาห์ ผลการควอลิฟายเป็นที่น่าพอใจครับ เราอยู่ในกลุ่มกลาง และมีโอกาสทะลุขึ้นมาเก็บแต้ม และทำผลงานดีๆ ให้แฟนชาวไทยได้ติดตาม,ด้าน ดร.ภาวัต กัลล์ประวิทธ์ ผู้จัดการอาวุโสฝ่ายการตลาด บริษัท น้ำมันอพอลโล (ไทย) จำกัด กล่าวว่า นี่คือโอกาสสำคัญที่เราจะประกาศว่า อิเดมิตสึ พร้อมเดินหน้าสนับสนุนวงการมอเตอร์สปอร์ตอย่างเต็มตัว ซึ่งในวันนี้เราเปิดโอกาสให้แฟนๆ ความเร็วได้ มีต แอนด์ กรี๊ด กับนักบิดระดับโลกที่ อิเดมิตสึ ให้การสนับสนุนอยู่ ทั้ง ทากาฮาชิ ในโมโตจีพี และ ชิพ-นครินทร์ ในรุ่น โมโตทรี ผมหวังว่าแฟนๆ ชาวไทยจะมีความสุขกับการร่วมงานของเราในครั้งนี้,ในอนาคตเราจะยังคงเดินหน้ารุกในตลาดมอเตอร์สปอร์ตอย่างเต็มตัว โดยในปีหน้า อิเดมิตสึ ก็ยังคงสนับสนุนทีมแข่งในศึกจักรยานยนต์ทางเรียบชิงแชมป์โลก โดยเฉพาะในรุ่น โมโตทู ซึ่งจะมีนักแข่งไทยอย่าง สมเกียรติ จันทรา ลงแข่งขันในนามทีม อิเดมิตสึ ฮอนด้า ทีม เอเชีย ดร.ภาวัต เผย,สำหรับ อิเดมิตสึ นอกจากจะจัดบูธในงาน โมโตจีพี ครั้งนี้แล้ว ยังชวนไบค์เกอร์ชาวไทยร่วมเปิดประสบการณ์มอเตอร์สปอร์ตครั้งประวัติศาสตร์ กับการแข่งขันในรายการ MotoGP ครั้งแรกในประเทศไทย ณ สนามช้าง อินเตอร์เนชั่นแนล เซอร์กิต จ.บุรีรัมย์ ในระหว่างวันที่ 4-7 ตุลาคม 2561 ภายใต้ชื่อกิจกรรม Idemitsu Ride Your Passion Follow Your Dream To MotoGP ครั้งแรกกับทริปตามฝัน ร่วมเชียร์นักแข่งไทยใน MotoGP.
อิเดมิตสึ ประกาศรุกตลาดมอเตอร์สปอร์ตเต็มสูบ พร้อมดึงตัว ทาคาอากิ นาคากามิ นักบิดโมโตจีพี และ นครินทร์ อธิรัฐภูวภัทร์ ให้แฟนความเร็วชาวไทยได้กระทบไหล่อย่างใกล้ชิด
โมโตจีพี,อิเดมิตสึ,นครินทร์ อธิรัฐภูวภัทร์,ทาคาอากิ นาคากามิ,ดร.ภาวัต กัลล์ประวิทธ์